## dachser_inteligent_logistics

Tlačová správa Bratislava 18. 7. 2017

**Dachser Slovakia zaviedol transport management systém OTHELLO pre letecké a námorné zásielky**

**Spoločnosť Dachser Slovakia integruje dáta o zásielkach leteckej a námornej prepravy do svojich IT systémov vďaka globálne štandardizovanému systému OTHELLO. Ten zabezpečuje hladký informačný tok spájajúci vzduch a more, cestnú dopravu a skladovú činnosť spoločnosti.**

Transport management systém OTHELLO, ktorý v júni Dachser implementoval vo svojich slovenských pobočkách, slúži pre integráciu a štandardizáciu procesov v divízii Air & Sea Logistics. Pomocou tohto jednotného a veľmi sofistikovaného systému pre dopravný manažment Dachser ponúka priebežný a transparentný tok informácií s vysokou kvalitou prenosu dát, a to nezávisle na geografickej polohe alebo prepravnom prostriedku.

Prechod na nový IT systém pre leteckú a námornú dopravu už prebehol v 18 krajinách (Nemecko, Poľsko, Švajčiarsko, Belgicko, Taiwan, Holandsko, Dánsko, Kórea, USA, Francúzsko, Malajzia, Singapur, Hongkong, Čína (čiastočne), Maďarsko, Slovensko, Česká republika a Mexiko). V najbližších rokoch budú všetky národné dcérske spoločnosti Dachser po celom svete tiež prechádzať na tento unikátny IT systém.

„Zavedením vlastného Air & Sea Logistics softvéru naša spoločnosť zjednodušuje a zjednocuje sledovanie zásielok v globálnej leteckej a námornej preprave s ich sledovaním v pozemnej logistike,“ hovorí Roman Stoličný, managing director a člen predstavenstva Dachser Slovakia, a dodáva, „v súčasnosti Dachser Slovakia využíva iba štyri systémy, z ktorých tri boli vyvinuté v Dachser Corporate IT: systém riadenia dopravy DOMINO, ktorý riadi pohyb zásielok pozemnej dopravy v Európe, systém MIKADO pre manažovanie skladového hospodárstva, OTHELLO a účtovno-ekonomický program SAP. Výhodou tejto homogénnej informačnej siete je skutočnosť, že vďaka týždenným aktualizáciám kľúčových logistických systémov, efektívne funguje na každej pobočke Dachser po celom svete. Máme rovnakú úroveň informácií, zdieľame rovnaké procesy, čím dokážeme poskytovať rovnakú kvalitu služieb. Novo dokončená implementácia štvrtého systému OTHELLO v našej leteckej a námornej divízii nám umožnila, aby sme výkonne a kvalitatívne na rovnakej úrovni fungovali od USA až po Čínu.“

**Základné informácie o spoločnosti Dachser Slovakia a. s.**

História spoločnosti Dachser sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti Dachser a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom Dachser Slovakia a. s. Premenovaním bol zavŕšený integračný proces spoločnosti do celosvetovej siete koncernu Dachser. V súčasnosti má Dachser na Slovensku 4 pobočky – v Bratislave, Lozorne, Martine a Košiciach, v ktorých pracuje 136 zamestnancov.

**Základné informácie o skupine Dachser**

Rodinná spoločnosť Dachser so sídlom v nemeckom Kemptene je popredným európskym poskytovateľom logistických služieb. Dachser poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: Dachser European Logistics, Dachser Food Logistics a Dachser Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje Dachser inteligentné logistické riešenia po celom svete. V súčasnosti zamestnáva zhruba 27 450 ľudí v 409 pobočkách v 43 krajinách sveta. Za rok 2016 zrealizoval cca 80 miliónov zásielok s hmotnosťou 38,2 miliónov ton. Celkový obrat koncernu Dachser v roku 2016 predstavoval 5,71 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**Dachser Slovakia a.s**.

MSc Monika Takáčová

Marketing Communications

Tel.: +421 2 6929 6183

Fax: +421 2 6929 6229

E-mail: monika.takacova@dachser.com

www.dachser.sk